Diari Oficial de la Generalitat Valenciana


Sumari del DOGV 6534, del 02-06-2011 (2011/6254)

RESOLUCIÓ de 19 de maig de 2011, de la Conselleria d'Economia, Hisenda i Ocupació, per la que s'accepta la cessió gratuïta d'una parcel·la de 10.026,33 m² de superfície, situada a València, carretera del Pi, realitzada per l'ajuntament del dit municipi a favor de la Generalitat per a ser destinada a l'IES El Ravatxol.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6534

Data del DOGV
:   02-06-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/6254


Data del document
:   19-05-2011

Organisme emissor
:   Conselleria d'Economia, Hisenda i Ocupació

Tipus de document
:   Resolució

RESOLUCIÓ de 19 de maig de 2011, de la Conselleria d'Economia, Hisenda i Ocupació, per la que s'accepta la cessió gratuïta d'una parcel·la de 10.026,33 m² de superfície, situada a València, carretera del Pi, realitzada per l'ajuntament del dit municipi a favor de la Generalitat per a ser destinada a l'IES El Ravatxol. [2011/6254]  
L'Ajuntament de València, en sessió de la Junta de Govern Local realitzada el dia 18 de juny de 2010, va acordar la cessió gratuïta a la Generalitat d'una parcel·la de la seua propietat, de 10.026,33 m² de superfície, situada en la carretera del Pi, de la dita població, esta parcel·la és resultat d'operacions d'agrupació i segregació sobre finques propietat de l'ajuntament inscrites en el Registre de la Propietat de València número onze, posteriorment en Acord de la Junta de Govern Local de 8 d'abril de 2011 es va acordar rectificar el número d'una de les finques registrals sobre les quals s'efectuaven les operacions esmentades.  
A proposta de la Conselleria d'Educació, es van iniciar els tràmits legals oportuns per a l'acceptació de la parcel·la.  
La cessió es realitza amb la finalitat de destinar la parcel·la a l'IES El Ravatxol, amb subjecció al que establix l'article 111 del Reglament de Béns de les Entitats Locals, al tindre l'immoble que se cedix la naturalesa jurídica de patrimonial.  
L'article 44 de la Llei 14/2003, de 10 d'abril, de Patrimoni de la Generalitat establix al punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de servicis públics competència de la Generalitat i en el punt 2 establix que la competència per a l'acceptació correspon al titular de la conselleria competent en matèria de patrimoni.  
En conseqüència, basant-se en l'article 44 de la Llei 14/2003, de 10 d'abril, de Patrimoni de la Generalitat i fent ús de les atribucions conferides per la legislació vigent, resolc:  
  
Primer  
Acceptar la cessió gratuïta de la propietat realitzada per l'Ajuntament de València de la parcel·la que té 0.026,33 m² de superfície, situada en la carretera del Pi de la dita població, que confronta: nord, carrer Poetessa Leonor Perales; sud, carretera del Pi; est, franja parcel·la escolar urbanitzada com a vorera de l'avinguda del Dr. Ruiz Comes, i oest, carrer periodista Enrique Ginés.   
La parcel·la és resultat d'operacions d'agrupació i segregació descrites en l'Acord de la Junta de Govern Local de 18 de juny de 2010 sobre finques propietat de l'ajuntament inscrites en el Registre de la Propietat de València número onze, en Acord de la Junta de Govern Local de 8 d'abril de 2011 es va acordar rectificar el número d'una de les finques registrals sobre les quals s'efectuaven les operacions esmentades.   
  
Referència cadastral: 3961047EZ1667E5752EI (part)  
La parcel·la s'accepta lliures de càrregues i gravàmens i al corrent de qualsevol despesa.  
  
Segon  
La cessió gratuïta realitzada per l'Ajuntament de València, s'efectua amb la condició de destinar la parcel·la a l'IES El Ravatxol i amb subjecció al que establix l'article 111 del Reglament de Béns de les Entitats Locals. En cas d'incompliment dels fins per als quals se cedix la parcel·la o dels terminis d'inici i finalització de les obres, una vegada sol·licitada la reversió per part de l'ajuntament i enviada com a sol·licitud de reversió a la Conselleria d'Economia Hisenda i Ocupació, esta tramitarà l'expedient corresponent d'acord amb el que disposa el Reial Decret 1373/2009, de 28 d'agost, pel qual s'aprova el Reglament General de la Llei 33/2003, de 3 de novembre, del Patrimoni de les Administracions Públiques. La resolució que s'adopte serà notificada a l'ajuntament i comportarà, si és el cas, la reversió immediata al patrimoni de la corporació local i la baixa de l'immoble en l'Inventari General de Béns i Drets de la Generalitat.  
  
  
Tercer  
La parcel·la acceptada haurà d'incorporar-se a l'Inventari General de Béns i Drets de la Generalitat en concepte de bé de domini públic afecte al servici públic educatiu i adscrit a la Conselleria d'Educació, a la qual corresponen les competències demanials sobre este, inclosa la seua administració, defensa i conservació, i inscriure's a nom de la Generalitat en el Registre de la Propietat.  
  
Quart  
Notificar la present resolució a l'ajuntament cedent i procedir a la seua publicació en el Diari Oficial de la Comunitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat..  
  
València, 19 de maig de 2011.- El conseller d'Economia, Hisenda i Ocupació i vicepresident segon del Consell: Gerardo Camps Devesa.